pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลพัฒนาระบบการคุ้มครองทรัพย์สินทางปัญญา
วันพุธที่ 18 กันยายน 2562
รัฐบาลพัฒนาระบบการคุ้มครองทรัพย์สินทางปัญญา
วันพุธที่ 18 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาระบบการคุ้มครองทรัพย์สินทางปัญญาให้มีประสิทธิภาพมากขึ้น โดยเฉพาะการบังคับใช้กฎหมายควบคู่ไปกับการรณรงค์สร้างจิตสํานึกให้ประชาชนเคารพสิทธิในทรัพย์สินทางปัญญา รวมทั้งปฏิบัติตามแผนปฏิบัติการป้องกันและปราบปรามการละเมิดทรัพย์สินทางปัญญา ทั้งตลาดที่มีการขายสินค้าละเมิดและตลาดออนไลน์ เข้มงวดป้องปรามการนําเข้าหรือออกทางช่องทางผ่านแดน กวดขันไม่ให้มีการจําหน่ายสินค้าละเมิดในพื้นที่ของเจ้าของพื้นที่ ทําให้ที่ผ่านมาการละเมิดในท้องตลาดและตลาดออนไลน์มีจํานวนลดลง ช่วยสร้างความเชื่อมั่นให้แก่ผู้ค้า นักลงทุน เจ้าของทรัพย์สินทางปัญญาทั้งไทยและต่างประเทศ ล่าสุดได้ทําลายของกลางที่ละเมิดทรัพย์สินทางปัญญากว่า 10 ล้านชิ้น คิดเป็นมูลค่าราว 550 ล้านบาท
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม แถลงข่าว การปรับปรุงสถานีรถไฟฟ้า สถานีสะพานตากสิน (S6)
วันศุกร์ที่ 11 สิงหาคม 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม แถลงข่าว การปรับปรุงสถานีรถไฟฟ้า สถานีสะพานตากสิน (S6)
นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานแถลงข่าวเรื่อง การปรับปรุงสถานีรถไฟฟ้า สถานีสะพานตากสิน (S6) ในวันที่ 10 สิงหาคม 2560
โดยมี นายชาติชาย ทิพย์สุนาวี ปลัดกระทรวงคมนาคม นายพิศักดิ์ จิตวิริยะวศิน อธิบดีกรมทางหลวงชนบท นายวันชัย ถนอมศักดิ์ รองปลัดกรุงเทพมหานคร นายสุรพงษ์ เลาหะอัญญา กรรมการผู้อํานวยการใหญ่ บริษัท ระบบขนส่งมวลชนกรุงเทพ จํากัด (มหาชน) (บีทีเอส) ผู้บริหารของกระทรวงฯ กรมทางหลวงชนบท (ทช.) กรุงเทพมหานคร (กทม.) บีทีเอส และสื่อมวลชน ร่วมแถลงข่าว ณ ห้องราชดําเนิน กระทรวงคมนาคม
นายอาคม เติมพิทยาไพสิฐ กล่าวว่า การบํารุงรักษาสะพานในเขตพื้นที่ กทม. และปริมณฑล เป็นภารกิจสําคัญของ ทช. ซึ่งสะพานสมเด็จพระเจ้าตากสินมหาราช หรือสะพานตากสิน ทช. ได้รับการถ่ายโอนมาจากกรมโยธาธิการ และ กทม. ได้ดําเนินโครงการระบบขนส่งมวลชน (BTS) สายสุขุมวิท - สีลม โดยเปิดให้บริการในปี 2542 ซึ่งมีสถานีตากสิน (S6) เป็นสถานีสุดท้าย ต่อมาในปี 2552 ได้เปิดให้บริการส่วนต่อขยาย สายสีลม ช่วงสถานีสะพานตากสิน (S6) - สถานีวงเวียน (S8) และปี 2556 เปิดให้บริการส่วนต่อขยายเพิ่มเติมถึงสถานีปลายทางสถานีบ้านหว้า (S12) ซึ่งการเปิดใช้บริการส่วนต่อขยายมีผู้ใช้บริการเพิ่มขึ้น แต่เนื่องจากสถานีตากสิน (S6) เป็นสถานีชั่วคราวมาแต่เดิม มีลักษณะเป็นทางวิ่งเดี่ยว รถไฟฟ้าต้องจอดสับรางทุกครั้งที่จะเดินรถผ่าน ทําให้ความถี่ในการเดินรถไฟฟ้าไม่เพียงพอ จึงมีความจําเป็นต้องขยายช่องทางเดินรถบนสถานีตากสิน (S6) จากทางวิ่งเดี่ยวให้เป็นทางวิ่งคู่ ทั้งนี้ เพื่อแก้ไขปัญหาดังกล่าว ทช. กทม. และบีทีเอส ได้เห็นชอบรูปแบบการปรับปรุงสะพานตามที่บีทีเอสออกแบบ คาดว่าจะใช้งบประมาณค่าก่อสร้าง จํานวนประมาณ 1,000 ล้านบาท ซึ่ง ทช. อยู่ระหว่างพิจารณาตรวจสอบรายละเอียดก่อนอนุมัติให้ดําเนินการ โดยระหว่างการปรับปรุงจะไม่ส่งผลกระทบต่อโครงสร้างและการจราจรบนสะพาน รวมทั้งสามารถให้บริการรถไฟฟ้าได้ตามปกติ
นายพิศักดิ์ จิตวิริยะวศิน กล่าวว่า ทช. ได้ร่วมกับ กทม. แก้ไขปัญหาสถานีรถไฟฟ้า สถานีสะพานตากสิน (S6) โดยปรับเปลี่ยนทางเดินรถจากช่องทางเดี่ยวบนสะพานเป็นช่องทางคู่ และเพิ่มชานชาลาให้สามารถรองรับการใช้งานได้อย่างปลอดภัย ซึ่งการดําเนินการดังกล่าวจําเป็น
ต้องเจาะช่องผิวจราจรบนสะพานด้านในกว้าง 1.80 เมตร ยาวประมาณ 10 เมตร จํานวน 6 ช่อง และเพื่อไม่ให้เกิดผลกระทบต่อผู้ใช้ยานพาหนะบนสะพาน จึงจําเป็นต้องสร้างพื้นสะพานทดแทน กว้าง 1.80 เมตร ระยะทางประมาณ 230 เมตร เพื่อให้เพียงพอต่อระยะเบี่ยงแนวทางวิ่งของรถยนต์บนสะพาน ซึ่งในขั้นตอนดําเนินการได้พิจารณาถึงแนวทางการก่อสร้าง เพื่อไม่ให้เกิดผลกระทบต่อการจราจรบนสะพาน โดยได้ตกลงกับ กทม. ดําเนินการก่อสร้างพื้นสะพานทดแทนด้านปีกนอกของสะพานทั้งสองฝั่งให้แล้วเสร็จก่อน จึงจะดําเนินการขยายช่องทางวิ่งรถไฟฟ้าเป็นทางวิ่งคู่พร้อมชานชาลาของรถไฟฟ้า เมื่อการก่อสร้างแล้วเสร็จสามารถเพิ่มความถี่การให้บริการรถไฟฟ้า ผู้โดยสารไม่ต้องรอรถไฟฟ้านาน ส่งผลให้ประชาชนผู้ใช้บริการสะพาน และรถไฟฟ้ามีคุณภาพชีวิตที่ดีขึ้นต่อไป
รัฐบาลไทย-ข่าวทำเนียบรัฐบาล-สตช.ชี้แจงข้อเรียกร้องความเสมอภาคทางเพศ กรณีการรับสมัครเข้ารับราชการ ตำแหน่งพนักงานสอบสวนของ สตช.
วันพฤหัสบดีที่ 9 สิงหาคม 2561
สตช.ชี้แจงข้อเรียกร้องความเสมอภาคทางเพศ กรณีการรับสมัครเข้ารับราชการ ตําแหน่งพนักงานสอบสวนของ สตช.
สตช. ชี้แจงการเปิดรับสมัครบุคคลธรรมดาเข้าเป็นข้าราชการตํารวจ ในตําแหน่งพนักงานสอบสวน โดยเปิดรับสมัครแต่เพศชาย เป็นการคํานึงสวัสดิภาพของเพศหญิงเป็นสําคัญ มิใช่การลิดรอนสิทธิสตรี
เมื่อวันที่ 4 สิงหาคม พ.ศ. 2561 พันตํารวจโท ปองพล เอี่ยมวิจารณ์ รองโฆษกสํานักงานตํารวจแห่งชาติ ชี้แจงประเด็น ข้อเรียกร้องความเสมอภาคทางเพศ​กรณี​การรับสมัครเข้ารับราชการตําแหน่งพนักงานสอบสวนของสํานักงานตํารวจแห่งชาติ ดังนี้
เนื่องจากปัจจุบันมีความขาดแคลนพนักงานสอบสวนมากถึง 2,000 ตําแหน่ง แต่ในโอกาสนี้สามารถเปิดรับได้เพียง 250 ตําแหน่งเท่านั้น ยังคงขาดแคลนพนักงานสอบสวนอีกมากถึง 1,700 ตําแหน่ง ไม่สามารถให้บริการพี่น้องประชาชนทั่วประเทศได้อย่างทั่วถึงและเพียงพอ โดยในปัจจุบันพนักงานสอบสวนที่ปฏิบัติหน้าที่อยู่ตามสถานีตํารวจต่าง ๆ ทั่วประเทศ ต้องแบกรับภาระปริมาณงานที่สูงเกินศักยภาพที่บุคคลจะสามารถรับได้ เป็นเหตุให้มีปัญหาการลาออกจากราชการเป็นจํานวนมาก โดยเฉพาะพนักงานสอบสวนหญิง เนื่องจากส่วนใหญ่ต้องแบกรับภาระหน้าที่ทางครอบครัวที่หนักกว่าพนักงานสอบสวนชายอีกด้วย ในขณะที่บางส่วนก็มีสํานวนคั่งค้างเป็นจํานวนมาก ส่งผลให้เกิดความเครียดสะสมและกระทําอัตวิบาตกรรมดังที่มีการนําเสนอข่าวไปก่อนหน้านี้ ดังนั้น การที่สํานักงานตํารวจแห่งชาติได้มีคําสั่งเปิดรับสมัครบุคคลธรรมดาเข้าเป็นข้าราชการตํารวจในตําแหน่งพนักงานสอบสวน โดยเปิดรับสมัครแต่เพศชายในกรณีนี้ ด้วยมีเจตนารมณ์​ที่จะแก้ไขปัญหาดังกล่าวเป็นการเร่งด่วน โดยคํานึงสวัสดิภาพของเพศหญิงเป็นสําคัญ หาใช่การลิดรอนสิทธิสตรีไม่
ด้านความเปราะบางของผู้เสียหายหรือเหยื่อที่เป็นสตรีและเด็กนั้น ยังมีนักเรียนนายร้อยตํารวจหญิงที่จะจบการศึกษา​จากโรงเรียนนายร้อย​ตํารวจทุกปีมาบรรจุเป็นพนักงานสอบสวนอยู่ส่วนหนึ่งแล้ว นอกจากนั้นในการสอบปากคําผู้เสียหาย ตามกฎหมายแล้วต้องกระทําร่วมกันกับสหวิชาชีพและกระทําอย่างมืออาชีพ ซึ่งพนักงานสอบสวนทุกคนไม่ว่าชายหรือหญิงล้วนคํานึงถึงประเด็นนี้เป็นอย่างดีอยู่แล้ว นอกจากนั้น จากสถิติพบว่า ตั้งแต่ปี พ.ศ. 2556 ถึง 2559 นั้น คดีความรุนแรงทางเพศ​นั้นมีจํานวนลดลงเรื่อย ๆ อย่างมีนัยสําคัญ จากกว่า 3,300 คดี ลดลงเหลือเพียง 2,200 คดี โดยปีดังกล่าวเป็นปีแรกที่พนักงานสอบสวนหญิงที่จบการศึกษา​จากโรงเรียนนายร้อยตํารวจนั้น ได้ลงปฏิบัติงานจริงเป็นปีแรก นอกจากนั้น โรงเรียนนายร้อย​ตํารวจยังเป็นสถาบันแรกที่เปิดรับนักเรียนนายร้อยตํารวจหญิง เข้าฝึกและศึกษา​ร่วมกับนักเรียนที่จบจากโรงเรียนเตรียมทหาร เพื่อจะได้ปฏิบัติหน้าที่ในขอบเขตงานที่เกี่ยวกับเพศเป็นหลัก ย่อมแสดงให้เห็นถึงความตั้งใจจริง​ที่จะสร้างความเสมอภาคระหว่างเพศของสํานักงานตํารวจแห่งชาติ
-------------------
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมและมอบนโยบายการทำงานกรมพินิจและคุ้มครองเด็กและเยาวชน
วันศุกร์ที่ 12 มกราคม 2561
รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมและมอบนโยบายการทํางานกรมพินิจและคุ้มครองเด็กและเยาวชน
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมและรับฟังบรรยายสรุปภารกิจ
พร้อมทั้งมอบนโยบายการทํางาน
ในวันศุกร์ที่ ๑๒ มกราคม ๒๕๖๑ เวลา ๑๓.๓๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ตรวจเยี่ยมและรับฟังบรรยายสรุปภารกิจ
พร้อมทั้งมอบนโยบายการทํางาน
โดยมี นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน
พร้อมด้วยคณะผู้บริหาร ข้าราชการ และเจ้าหน้าที่ ให้การต้อนรับ และร่วมรับฟังนโยบายการทํางาน
ณ ห้องประชุมพินิจ ๑ ชั้น ๕ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
โอกาสนี้ พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ได้เน้นย้ําการดําเนินงานในประเด็นต่างๆ อาทิ การเร่งรัดการเบิกจ่ายงบประมาณให้เป็นไปตามเป้าหมาย
การจัดทําแผนเกี่ยวกับสวัสดิการที่พักของข้าราชการ เจ้าหน้าที่ผู้ปฏิบัติงาน
รวมถึงการจัดทําแผนเพื่อขอใช้รถเพิ่มประสิทธิภาพในการดําเนินงาน
สําหรับในด้านการพัฒนาเด็กและเยาวชน ควรให้มีศูนย์ฝึกอบรมพิเศษแบบครบวงจร
ทั้งในด้านการพัฒนาวิชาชีพ สมอง จิตใจ และสุขภาพ โดยให้มีกิจกรรมเชื่อมโยงกับผู้ปกครอง ผู้นําชุมชน และจิตอาสา
รวมถึงภาคส่วนที่เกี่ยวข้อง ให้เข้ามามีส่วนร่วมในการจัดการป้องกัน บําบัด แก้ไข และฟื้นฟู สงเคราะห์เด็กและเยาวชน
โดยใช้เครื่องที่มีอยู่ทําให้เด็กและเยาวชนที่ออกไปสู่สังคมแล้ว ได้มีวิชาชีพติดตัวสามารถนําความรู้ที่ได้ไปเลี้ยงชีพและไม่กลับมา กระทําผิดซ้ําอีก
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานในพิธีลงนาม MOU ด้านความมั่นคงปลอดภัยไซเบอร์ ระหว่าง เอ็ตด้า กับ บจ.ซิสโก้ฯ
วันศุกร์ที่ 31 สิงหาคม 2561
รมว.ดิจิทัลฯ เป็นประธานในพิธีลงนาม MOU ด้านความมั่นคงปลอดภัยไซเบอร์ ระหว่าง เอ็ตด้า กับ บจ.ซิสโก้ฯ
รมว.ดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธี ลงนามบันทึกข้อตกลงความร่วมมือด้านความมั่นคงปลอดภัยไซเบอร์ ระหว่างสํานักงานพัฒนาธุรกรรมทางอิเล็กทรอนิกส์ (องค์การมหาชน) หรือ เอ็ตด้า หน่วยงานในสังกัดกระทรวงฯ กับ บริษัท ซิสโก้ ซีสเต็มส์ (ประเทศไทย) จํากัด ซึ่งเป็นบริษัทที่พัฒนาโซลูชั่นด้านการรักษาและป้องกันภัยคุกคามทางไซเบอร์ โดยความร่วมมือในครั้งนี้ จะทําให้ศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย (ไทยเซิร์ต) ซึ่งเป็นหน่วยปฏิบัติงานด้านการรับมือภัยคุกคามทางไซเบอร์ของเอ็ตด้า ได้รับข้อมูลเกี่ยวกับภัยคุกคามทางไซเบอร์ที่เกิดขึ้นทั่วโลก ภายใต้โปรแกรม AEGIS (Awareness, Education, Guidance, and Intelligence Sharing) เช่น การแจ้งข้อมูลของผู้ที่ตกเป็นเหยื่อ ในประเทศ ซึ่งสามารถนําไปแก้ไขได้อย่างรวดเร็ว รวมถึงข้อมูลเกี่ยวกับการโจมตีรูปแบบใหม่ และวิธีการตรวจจับ ทําให้ภาครัฐมีประสิทธิภาพในการทํางานเชิงรุกมากขึ้น ทั้งนี้ จากความร่วมมือดังกล่าว สอดรับกับแนวทางการทํางาน 4 เรื่องหลักของคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ ได้แก่ 1) เร่งทํานโยบายและแผนระดับชาติ เพื่อปกป้อง รับมือ ป้องกัน และลดความเสี่ยงภัยคุกคามทางไซเบอร์ 2) กําหนดโครงสร้างพื้นฐานสําคัญด้านสารสนเทศของประเทศ 3) เตรียมพัฒนาบุคลากรด้านความมั่นคงปลอดภัยไซเบอร์ระยะเร่งด่วน และ 4) เตรียมพร้อมจัดตั้ง Cybersecurity Agency (CSA) เพื่อทําหน้าที่เป็นหน่วยงานกลางด้านความมั่นคงปลอดภัยทางไซเบอร์ เมื่อวันที่ 31 สิงหาคม 2561 ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) อาคารเดอะไนน์ ทาวเวอร์ แกรนด์ พระรามเก้า ถนนพระราม 9 เขตห้วยขวาง กรุงเทพฯ
******************************
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยดำเนินโครงการทางพิเศษสายพระราม 3 - ดาวคะนอง - วงแหวน รอบนอกกรุงเทพมหานครด้านตะวันตก
วันอังคารที่ 6 มิถุนายน 2560
การทางพิเศษแห่งประเทศไทยดําเนินโครงการทางพิเศษสายพระราม 3 - ดาวคะนอง - วงแหวน รอบนอกกรุงเทพมหานครด้านตะวันตก
การทางพิเศษแห่งประเทศไทย (กทพ.) กระทรวงคมนาคม เตรียมดําเนินโครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก เพื่อขยายโครงข่ายทางพิเศษรองรับการเดินทางระหว่างพื้นที่ชั้นนอกและชั้นในกรุงเทพฯ
นายจิรุตม์ วิศาลจิตร ผู้ตรวจราชการกระทรวงคมนาคม ในฐานะโฆษกกระทรวงฯ กล่าวว่า กทพ. ได้ดําเนินการศึกษาความเหมาะสมทางด้านวิศวกรรม เศรษฐกิจ การเงิน และผลกระทบสิ่งแวดล้อม โครงการทางพิเศษสายพระราม 3 - ดาวคะนอง - วงแหวนรอบนอกฯ แล้วเสร็จ ซึ่งคณะกรรมการสิ่งแวดล้อมแห่งชาติได้มีมติเห็นชอบรายงานการวิเคราะห์ผลกระทบสิ่งแวดล้อมของโครงการฯ แล้ว ขณะนี้อยู่ระหว่างขอความเห็นจากหน่วยงานต่าง ๆ และกระทรวงฯ จะเสนอคณะรัฐมนตรีพิจารณาอนุมัติให้ดําเนินโครงการฯ โดยเร็วต่อไป
โครงการทางพิเศษสายพระราม 3 - ดาวคะนอง - วงแหวนรอบนอกฯ มีวัตถุประสงค์เพื่อขยายโครงข่ายทางพิเศษให้สามารถรองรับการเดินทางระหว่างพื้นที่ชั้นนอกและพื้นที่ชั้นในกรุงเทพฯ เพื่อช่วยแบ่งเบาปัญหาจราจรติดขัดบนถนนพระรามที่ 2 ช่วงดาวคะนอง - วงแหวนรอบนอกฯ และทางพิเศษเฉลิมมหานคร ช่วงบางโคล่ - ดาวคะนอง เป็นเส้นทางการเดินทางและขนส่งสินค้าในกรณีเกิดเหตุการณ์ภัยธรรมชาติและเหตุฉุกเฉิน เช่น อุทกภัย เป็นต้น และเป็นเส้นทางทดแทนกรณีปิดซ่อมบํารุงสะพานพระราม 9
ทั้งนี้ โครงการฯ มีมูลค่าการลงทุน 31,244 ล้านบาท ประกอบด้วย ค่าจัดกรรมสิทธิ์ที่ดิน 807 ล้านบาท ค่าก่อสร้าง (รวมค่าควบคุมงาน) 30,437 ล้านบาท ระยะทาง 18.7 กิโลเมตร มีจุดเริ่มต้นเชื่อมต่อกับโครงการทางยกระดับบนทางหลวงหมายเลข 35 (ธนบุรี - ปากท่อ) บริเวณ กม.13+000 ถนนพระรามที่ 2 เป็นทางยกระดับขนาด 6 ช่องจราจร ซ้อนทับตามแนวเกาะกลางของถนนพระรามที่ 2 จนถึงด่านเก็บค่าผ่านทางดาวคะนอง จากนั้นซ้อนทับบนทางพิเศษเฉลิมมหานครถึงบริเวณถนนพระรามที่ 3 ใกล้กับทางแยกต่างระดับบางโคล่ ช่วงข้ามแม่น้ําเจ้าพระยาก่อสร้างสะพานใหม่ขนาด 8 ช่องจราจร (ทิศทางละ 4 ช่องจราจร) ขนานอยู่ทางด้านทิศใต้ของสะพานพระราม 9 โดยมีทางขึ้น - ลง รวม 7 แห่ง
รัฐบาลไทย-ข่าวทำเนียบรัฐบาล-รัฐบาลจัดทำโครงการประกันภัยข้าวนาปีช่วยเหลือเกษตรกร
วันศุกร์ที่ 21 กรกฎาคม 2560
รัฐบาลจัดทําโครงการประกันภัยข้าวนาปีช่วยเหลือเกษตรกร
การทําประกันภัยพืชผลทางการเกษตร เป็นการบริหารความเสี่ยง และสร้างหลักประกันให้แก่เกษตรกร โดยไม่ต้องรอความช่วยเหลือจากภาครัฐเพียงอย่างเดียวเมื่อเกิดพิบัติภัย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําโครงการประกันภัยข้าวนาปี ปีการผลิต 2560 ตั้งแต่ต้นฤดูกาลเพาะปลูก – 31 ส.ค. 60 ส่วนในภาคใต้ถึง 15 ธ.ค. 60 เพื่อสนับสนุนให้เกษตรกรมีหลักประกันคุ้มครองพืชผลทางการเกษตรจากภัยธรรมชาติในวงเงินกว่า 1,800 ล้านบาท ครอบคลุมพื้นที่เป้าหมาย 25 – 30 ล้านไร่ ประกอบด้วย ภัยที่เกิดจากน้ําท่วมหรือฝนตกหนัก ภัยแล้งหรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ําค้างแข็ง ลูกเห็บ และไฟไหม้ จะได้รับเงินชดเชยจํานวน 1,260 บาท/ไร่ และภัยศัตรูพืชหรือโรคระบาด 630 บาท/ไร่ นอกจากนี้ รัฐบาลและ ธ.ก.ส. ยังร่วมกันอุดหนุนค่าเบี้ยประกันภัย 97.37 บาท/ไร่ ให้แก่เกษตรกรอีกด้วย ทั้งนี้ เกษตรกรที่ต้องการทราบรายละเอียดสามารถติดต่อได้ที่ ธ.ก.ส. ทุกสาขาทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. กำชับทีม One Home เร่งช่วยเหลือหญิงวัย 49 ปี พิการร่างแคระ เดินไม่ได้ รับภาระเลี้ยงดูแม่แก่ชราวัย 79 ปี ร่างกายพิการ ช่วยเหลือตัวเองไม่ได้ ที่ จ.จันทบุรี
วันพุธที่ 16 พฤษภาคม 2561
พม. กําชับทีม One Home เร่งช่วยเหลือหญิงวัย 49 ปี พิการร่างแคระ เดินไม่ได้ รับภาระเลี้ยงดูแม่แก่ชราวัย 79 ปี ร่างกายพิการ ช่วยเหลือตัวเองไม่ได้ ที่ จ.จันทบุรี
พม. กําชับทีม One Home เร่งช่วยเหลือหญิงวัย 49 ปี พิการร่างแคระ เดินไม่ได้ รับภาระเลี้ยงดูแม่แก่ชราวัย 79 ปี ร่างกายพิการ ช่วยเหลือตัวเองไม่ได้ ที่ จ.จันทบุรี
วันนี้ (16 พ.ค. 61) เวลา 08.30 น.นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รอง ปพม.) รักษาการแทนปลัดกระทรวงการพัฒนาสังคมและความมั่นคงของมนุษย์เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 73/2561 เพื่อรับทราบปัญหาทางสังคมที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหาร และผู้แทนจากหน่วยงานในกระทรวงร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์
จากกรณีหญิงวัย 49 ปี พิการร่างแคระ ขาโก่งคดงอ ไม่สามารถเดินได้ ต้องรับภาระเพียงลําพังดูแลแม่แก่ชราวัย 79 ปี ร่างกายพิการ ช่วยเหลือตัวเองไม่ได้ อาศัยเพียงเบี้ยยังชีพคนพิการและผู้สูงอายุใช้ประทังชีวิต ครอบครัวมีฐานะยากจน ที่จังหวัดจันทบุรี และกรณีหญิงวัย 54 ปี อาชีพรับจ้างก่อสร้าง ต้องรับภาระดูแลน้องชายวัย 41 ปี ที่ป่วยเป็นโรคมะเร็งที่ลําคอ มีบาดแผลลุกลามขนาดใหญ่ เจ็บปวดทุกข์ทรมานเป็นอย่างมาก ต้องเจาะคอเพื่อช่วยในการหายใจ และไม่สามารถกินอาหารได้ บ่อยครั้ง ต้องหยุดงานเพื่ออยู่ดูแลน้องชาย ทําให้ขาดรายได้ ครอบครัวมีฐานะยากจน ไม่มีเงินเพียงพอค่ารักษาพยาบาล ที่จังหวัดนครสวรรค์ นั้น ได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.จันทบุรี และ พมจ.นครสวรรค์ พร้อมทีม One Home ทั้ง 2 จังหวัด เร่งลงพื้นที่เพื่อตรวจสอบข้อเท็จจริงและประเมินทางสังคมของทั้ง 2 ครอบครัวดังกล่าว เพื่อให้การช่วยเหลือในเบื้องต้นตามภารกิจด้านเคนพิการ และผู้สูงอายุ ของกระทรวง พม. พร้อมมอบสิ่งของเครื่องใช้ ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด และให้คําปรึกษาแนะนําในเรื่องสวัสดิการสังคมเพื่อขอรับสิทธิตามกฎหมายตามความเหมาะสม พร้อมการส่งเสริมการประกอบอาชีพให้แก่ครอบครัวดังกล่าว เพื่อสร้างรายได้ที่เพียงพอและมั่นคงในระยะยาว
สําหรับกรณีหญิงสาววัย 21 ปี เป็นนักศึกษาเรียนดี แต่เคราะห์ร้ายบ้านถูกไฟไหม้พังเสียหายทั้งหลัง ข้าวของพังเสียหายทั้งหมด ทําให้ครอบครัวไร้ที่อยู่อาศัย ขาดแคลนเสื้อผ้าและอาหาร ต้องไปอาศัยนอนบนแคร่ไม้ไผ่ในโรงเก็บฟางสําหรับเลี้ยงสัตว์ อาศัยอยู่กับพ่อและแม่ ที่ป่วยเป็นโรคประจําตัวหลายโรครุมเร้า ที่จังหวัดอุบลราชธานี นั้น ได้กําชับให้พัฒนาสังคมและ ความมั่นคงของมนุษย์จังหวัดอุบลราชธานี (พมจ.อุบลราชธานี) พร้อมทีม One Home เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจของกระทรวง พม. พร้อมมอบสิ่งของเครื่องใช้ ที่จําเป็น และอุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่จัดหาที่พักพิงชั่วคราวให้แก่ครอบครัว และช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด พร้อมร่วมกันหาแนวทางการช่วยเหลือต่อไป
รัฐบาลไทย-ข่าวทำเนียบรัฐบาล-กอช. ย้ำ!! สมาชิกไม่ต้องกังวล “กอช. เป็นการออมภาคสมัครใจและมีความยืดหยุ่นในการส่งเงินออม” [กระทรวงการคลัง]
วันจันทร์ที่ 20 เมษายน 2563
กอช. ย้ํา!! สมาชิกไม่ต้องกังวล “กอช. เป็นการออมภาคสมัครใจและมีความยืดหยุ่นในการส่งเงินออม” [กระทรวงการคลัง]
กอช. ย้ําสมาชิกไม่ต้องกังวลการส่งเงินออมสะสม ยันสิทธิการเป็นสมาชิกยังคงอยู่ เนื่องด้วย กอช. เป็นการออมภาคสมัครใจ มีความยืดหยุ่นในการส่งเงินออมสูง สมาชิกสามารถส่งเงินได้เมื่อพร้อม ทั้งนี้ สมาชิกสามารถติดต่อสื่อสารกับ กอช. ผ่านช่องทางต่าง ๆ ได้
กองทุนการออมแห่งชาติ หรือ กอช. ย้ําสมาชิกไม่ต้องกังวลการส่งเงินออมสะสม ยันสิทธิการเป็นสมาชิกยังคงอยู่ เนื่องด้วย กอช. เป็นการออมภาคสมัครใจ มีความยืดหยุ่นในการส่งเงินออมสูง สมาชิกสามารถส่งเงินได้เมื่อพร้อม ทั้งนี้ สมาชิกสามารถติดต่อสื่อสารกับ กอช. ผ่านช่องทางต่าง ๆ ได้ โดยไม่ต้องออกจากบ้าน ตามนโยบายของรัฐบาล “อยู่บ้าน หยุดเชื้อ เพื่อชาติ” ป้องกันการแพร่ระบาดของเชื้อไวรัสโควิด-19
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า จากการสอบถามของสมาชิกเข้ามาผ่านช่องทางต่างๆ ของ กอช. สมาชิกที่ได้รับผลกระทบจากสถานการณ์โรคติดเชื้อไวรัสโคโรนา 2019 (COVID-19) อาทิ ผู้ประกอบอาชีพอิสระ พ่อค้าแม่ค้า ชาวไร่ชาวนา มอเตอร์ไซต์รับจ้าง มีความกังวลในการส่งเงินออมสะสมต่อเนื่อง กับสิทธิการเป็นสมาชิก กอช. นั้น สมาชิกไม่ต้องกังวลแต่อย่างใด กอช. เป็นการออมภาคสมัครใจ มีความยืดหยุ่นในการส่งเงินออมสะสม สมาชิกสามารถส่งเงินได้เมื่อพร้อม ในช่วงนี้สมาชิกไม่ส่งเงินออมสะสม สิทธิในการเป็นสมาชิกยังคงสภาพเดิม
ทั้งนี้ กอช. มีช่องทางอํานวยความสะดวก สร้างความมั่นใจให้บริการสมาชิก ผ่านระบบบริการอิเล็กทรอนิกส์ (e-Service) บริการไร้กังวลในการติดต่อสื่อสารอํานวยความสะดวกให้สมาชิก กอช. สอบถามข้อมูลหรือข่าวสารต่างๆ ได้หลากหลายช่องทาง โดยไม่ต้องออกจากบ้าน ตามนโยบายของรัฐบาล “อยู่บ้าน หยุดเชื้อ เพื่อชาติ” ป้องกันการแพร่ระบาดของเชื้อไวรัสโควิด-19 ด้วยสมาร์ทโฟนของท่าน อาทิ เฟซบุ๊ก กอช. “กองทุนการออมแห่งชาติ – กอช.”, ไลน์ “@nsf.th”, อีเมล “info@nsf.or.th” หรือแอปพลิเคชัน “กอช” เพื่อสมัครสมาชิก ดูข้อมูลบัญชีเงินออม และใช้ตรวจสอบสิทธิการสมัครสมาชิกได้ทั้งระบบ IOS และ Android หรือดูข้อมูลข่าวสารต่างๆ ของ กอช. ได้ทางเว็บไซต์ กอช.“www.nsf.or.th” และสายด่วนเงินออม โทร.02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 4 มิถุนายน 2563
วันพฤหัสบดีที่ 4 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 4 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่เพิ่ม 17 ราย เป็นคนไทย ที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (จากคูเวต 13 ราย กาตาร์ 2 ราย และซาอุดิอาระเบีย 2 ราย)
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่4 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่เพิ่ม 17 ราย เป็นคนไทย ที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (จากคูเวต 13 ราย กาตาร์ 2 ราย และซาอุดิอาระเบีย 2 ราย) ไม่มีผู้ป่วยกลับบ้าน ยอดผู้ป่วยกลับบ้านสะสม 2,966 ราย หรือคิดเป็นร้อยละ 95.71 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 75 ราย หรือร้อยละ 2.42 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย มีผู้ป่วยสะสมทั้งสิ้น 3,101 ราย
จากรายงานผู้ติดเชื้อรายใหม่วันนี้ ทั้ง 17 ราย เป็นผู้ที่เดินทางกลับจากต่างประเทศและเข้ารับการกักตัวเพื่อเฝ้าระวังในสถานที่รัฐจัดให้ ซึ่งทุกรายได้รับการตรวจหาเชื้อระหว่างกักตัวตามมาตรฐานของกระทรวงสาธารณสุข ในจํานวนนี้พบว่ามีถึง 14 รายที่ไม่แสดงอาการป่วยใดๆ ชี้ให้เห็นว่า แม้คนที่ร่างกายแข็งแรงโดยเฉพาะในวัยหนุ่มสาวจะไม่แสดงอาการของโรคโควิด 19 แต่อาจเป็นผู้ติดเชื้อได้ ทั้งนี้พฤติกรรมการใช้ชีวิตประจําวันมีส่วนสําคัญที่จะเพิ่มหรือลดความเสี่ยงในการติดเชื้อ เนื่องจากเราไม่สามารถทราบได้เลยว่าในสถานที่ที่เราอยู่หรือเข้าใช้บริการมีผู้ติดเชื้อรวมอยู่ด้วยหรือไม่ ดังนั้นสิ่งสําคัญที่สุดคือ การป้องกันตัวเองโดย สวมหน้ากากอนามัย/หน้ากากผ้าทุกครั้งที่ออกนอกบ้าน หากสวมเฟซชิลด์ต้องสวมหน้ากากอนามัย/หน้ากากผ้าร่วมด้วย และล้างมือบ่อยๆ เว้นระยะห่างระหว่างผู้อื่น 1-2 เมตร หลีกเลี่ยงการรวมกลุ่มหรือเข้าไปอยู่ในพื้นที่แออัด คนอยู่มาก เพื่อความปลอดภัยและลดโอกาสการติดเชื้อโควิด 19 และโรคระบบทางเดินหายใจอื่นๆ
ขณะนี้ได้มีคนไทยจากต่างประเทศทยอยเดินทางกลับเข้าประเทศ สําหรับในวันนี้ (4 มิถุนายน 2563) จะมีเที่ยวบินนําคนไทยจากประเทศอินเดีย และสหรัฐอเมริกา รวม 663 ราย จากข้อมูลกรมควบคุมโรค ตั้งแต่เดือนกุมภาพันธ์ ถึง 4 มิถุนายน 2563 พบว่ามีคนไทยเดินทางจากต่างประเทศและเข้ารับการกักตัวในสถานที่ที่รัฐจัดให้ รวม 23,632 ราย ส่วนใหญ่เป็นผู้ที่เดินทางผ่านเข้ามาทางพรมแดนมาเลเซีย 14,398 ราย อินเดีย 1,888 ราย สหรัฐอเมริกา 1,872 ราย ญี่ปุ่น 881 ราย สหรัฐอาหรับเอมิเรตส์ 761 ราย โดยพบผู้ติดเชื้อจากการตรวจระหว่าง เข้ารับการกักตัว รวมจํานวน 164 ราย ส่วนใหญ่มาจากประเทศอินโดนีเซีย 65 ราย คูเวต 30 ราย ซาอุดิอาระเบีย 12 ราย ปากีสถาน 10 ราย กาตาร์ 9 ราย ตามลําดับ
มิถุนายน/9***************************************** 4 มิถุนายน 2563
****************************
รัฐบาลไทย-ข่าวทำเนียบรัฐบาล-“พาณิชย์” เผยล่าสุดจับร้านขายยาจำหน่ายเจลล้างมือแอลกอฮอล์ ไม่ปิดป้ายแสดงราคา และหน้ากากอนามัยแพงเกินจริง เพิ่มอีก 3 ราย ยอดรวมทั่วประเทศ 309 ราย [กระทรวงพาณิชย์]
วันจันทร์ที่ 13 เมษายน 2563
“พาณิชย์” เผยล่าสุดจับร้านขายยาจําหน่ายเจลล้างมือแอลกอฮอล์ ไม่ปิดป้ายแสดงราคา และหน้ากากอนามัยแพงเกินจริง เพิ่มอีก 3 ราย ยอดรวมทั่วประเทศ 309 ราย [กระทรวงพาณิชย์]
นายสุพพัต อ่องแสงคุณ โฆษกกระทรวงพาณิชย์และศูนย์ปฏิบัติการด้านการควบคุมสินค้า (ศปส) ฝ่ายสร้างการรับรู้และประชาสัมพันธ์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ว่า ณ วันที่ 12 เม.ย. 2563
ที่ผ่านมากระทรวงพาณิชย์ ได้ร่วมกับหน่วยงานที่เกี่ยวข้อง ดําเนินการจับกุมผู้กระทําความผิดตาม พ.ร.บ. ว่าด้วยราคาสินค้าและบริการ พ.ศ. 2542 โดยสามารถจับกุมผู้กระทําความผิดกรณีหน้ากากอนามัย เจลล้างมือ และแอลกอฮอล์ ในกรุงเทพฯเพิ่ม 3 ราย พบร้านขายยา จําหน่ายเจลล้างมือแอลกอฮอล์ ขนาด 450 มล. และขนาด 300 มล. โดยไม่มีการปิดป้ายแสดงราคาขาย จํานวน 2 ราย แจ้งข้อหากระทําความผิดไม่ปิดป้ายแสดงราคาขาย ตามมาตรา 28 ส่วนอีก 1 ราย พบจําหน่ายหน้ากากอนามัยบรรจุซองใส จํานวน 2 ชิ้น จําหน่ายในราคาซองละ 40 บาท (เฉลี่ยชิ้นละ 20 บาท) กระทําความผิดข้อหาจําหน่ายหน้ากากอนามัยสูงเกินราคาควบคุมและแพงเกินสมควร ตามมาตรา 25 (1) และมาตรา 29
ส่วนในต่างจังหวัดไม่มีการจับกุมผู้กระทําความผิดเพิ่มโดยสถิติการจับกุมผู้กระทําความผิดกรณีหน้ากากอนามัย เจลล้างมือ และแอลกอฮอล์ มียอดรวมเพิ่มขึ้นเป็น309 ราย แยกเป็นกรุงเทพฯ 154 ราย และต่างจังหวัด 155 รายสําหรับสถานการณ์ไข่ไก่โดยรวมความต้องการซื้อไข่ไก่ของประชาชนมีปริมาณลดลงจนเริ่มเข้า สู่ภาวะปกติ จึงไม่พบการกระทําความผิดเพิ่ม
ทั้งนี้ โทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่แจ้งต้นทุนราคาซื้อ ราคาจําหน่าย ปริมาณการผลิต ปริมาณคงเหลือ ตามมาตรา 25 (5) มีโทษจําคุกไม่เกิน 1 ปี หรือ ปรับไม่เกิน 20,000 บาท หรือทั้งจําทั้งปรับ และปรับไม่เกินวันละ 2,000 บาท ตลอดเวลาที่ฝ่าฝืนหรือจนกว่าจะแจ้ง มาตรา 26 ข้อหาเป็นผู้ผลิตไม่แจ้งชื่อ ราคาซื้อ ราคาจําหน่าย มาตรา 28 ข้อหาไม่ปิดป้าย แสดงราคาขาย มีอัตราโทษปรับไม่เกิน 1 หมื่นบาท และมาตรา 29 ข้อหาขายแพงเกินสมควรมีอัตราโทษจําคุกไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ
นายสุพพัตกล่าวเพิ่มเติมว่า กระทรวงพาณิชย์จะเฝ้าติดตามตรวจสอบ จับกุมและบังคับใช้กฎหมายอย่างเข้มงวดและจริงจัง ย้ําพบการกระทําความผิดจับทันที จับทุกวันไม่มีเว้นวันหยุด เตือนประชาชนอย่ากักตุนสินค้า หรือค้ากําไรเกินควร ไม่ว่าจะเป็นสินค้าหน้ากากอนามัย เจลล้างมือและแอลกอฮอล์ รวมถึงสินค้าอื่น ๆ ที่มีความจําเป็นในสถานการณ์การแพร่ระบาดของเชื้อไวรัสโควิด - 19 หากพบมีการที่กระทําความผิดตาม พ.ร.บ. ว่าด้วยราคาสินค้าและบริการก็จะถูกดําเนินคดีทันที “ผู้บริโภคพบเห็นการกักตุนหรือค้ากําไรเกินควร สามารถร้องเรียนได้ทันทีที่สายด่วนกรมการค้าภายใน 1569 และ ในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด” นายสุพพัตกล่าว